《过长沙宿晋八郡都督陶桓公祠陶公侃》
明代·邓云霄

晋室悠悠竟陆沉，清谈流祸到于今。挥戈近乏平戎策，运甓谁同壮士心？

八郡藩屏遗爱远，千秋俎豆古祠深。客来欲续天门梦，借问天门几万寻。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。